**Г О Д И Ш Н А П Р О Г Р А М А**

**ЗА РАЗВИТИЕ НА НАРОДНО ЧИТАЛИЩЕ „СЪЗНАТЕЛНОСТ – 1899” С. ОВЧА МОГИЛА, ОБЩИНА СВИЩОВ ПРЕЗ 2021 ГОДИНА**

Народно Читалище „Съзнателност – 1899” със своята дейност е основен пазител на културните ценности в селото и създател на социални взаимоотношения, които допринасят за развитието на местното общество.

Читалището задоволява потребностите на гражданите, свързани с развитие и обогатяване на културния живот, запазване на обичаите и традициите на българския народ, възпитаване и утвърждаване на националното самосъзнание, разширяване знанията на гражданите и приобщаването им към ценностите и постиженията на науката, изкуството и културата.

Читалището е място където широк кръг от хора общуват с различни изкуства, споделят таланта си с другите.

Народното творчество е едно от най-ценните достояния на Българската Национална култура. Народните песни, хора и обичаи придружени с музика и танци са неотлъчни спътници на народа през многовековното му съществуване.

**Насоки, цели и задачи за развитие на читалищната дейност за 2021 г.**

**Основна цел** на читалището е да бъде културно-просветно средище с активни културни, информационни, социални и граждански функции.

За осъществяването и е необходимо:

- развитие и обогатяване на културния и духовен живот на социалната и образователна дейност;

- разширяване на знанията на гражданите и приобщаването им към ценностите и постиженията на науката, изкуството и културата;

- запазване на обичаите и традициите на българския народ;

- осигуряване на достъп до информация.

Читалището постига своите цели като извършва следните основни дейности:

- уреждане и поддържане на библиотека, читалня и поддържане на електронна информационна мрежа;

- развитие и подпомагане на любителското художествено творчество;

- организиране на школи, кръжоци, курсове, празненства, концерти, фестивали спектакли, изложби, чествания и младежки дейности;

- събиране и разпространяване на знания за родния край;

- създаване и съхраняване на музейни колекции съгласно Закона за културното наследство;

Като важна задача остава и за в бъдеще работата с младото поколение и подрастващите, а това са ученици от Основно училище „Св. Св. Кирил и Методий и децата от ЦДГ „Радост”.

Текущата работа и всички мероприятия в читалището да се организират и извършват съгласно текущите разпоредби, свързани с епидемичната обстановка за Ковид 19.

**Библиотечна дейност:**

**-** обновяване на библиотечния фонд в зависимост от читателските интереси.

- разработване на проекти за обновяване на библиотечния фонд

- организиране на срещи с млади читатели и подрастващи от училищата, за популяризиране на четенето на книги като духовна необходимост.

- организиране на срещи с поети и писатели от региона и областта.

Подготвяне на планове за библиотечната културно – масова дейност свързана с бележити дати и събития на литературни творци.

**Културно масова дейност:**

**-** повишаване на художественото и жанрово разнообразие на културните мероприятия

- провеждане на мероприятия свързани със съхраняването, развитието и популяризирането на местни традиции и обичаи.

- участие в мероприятия и събития от местно значение

- участие в мероприятия и събития с Общинско значение

- участие в Общински празници

- участие в събори с Национално и регионално значение.

**Любителско художествено творчество:**

Към читалището работят десет състава: Женска певческа група, Мъжка певческа група, Смесена певческа група, Танцов състав за автентичен фолклор, Театрален състав, Народен оркестър, Детска вокална група,Група за художествено слово, Група за обичаи и Група за стари градски песни.

Всички те активно участват в ежегодни регионални, национални и международни фестивали, като с това допринасят за запазването и разпространението на българските народни традиции и самобитност.

Развитието на самодейните колективи се състои в:

- актуализиране на репертоари, обновяване на съставите, подобряване на вътрешния микроклимат.

- работа със съставите от Основно училище и съвместна дейност с Културен клуб на пенсионера за участие в местни и общински мероприятия.

**Подобряване финансовото състояние на Читалището:**

Читалищното настоятелство и служителите ще насочат своята работа към привличане на допълнителни средства за подобряване на финансовото състояние чрез осъществяване на контакти с личности и фирми за набиране на допълнителни средства за по-активно участие на любителските състави и индивидуални изпълнители в местни и национални програми и фестивали. Наложително е да се разшири работата по проекти, с цел привличане на допълнителни средства за развитие на читалищната дейност и подобряване на материалната база. Максимално ще се снижат разходите за текуща издръжка, за да могат наличните средства да се насочват предимно за културно-масова дейност.

**Приходи:**

През 2021 година читалището ще реализира приходи от:

- държавна субсидия

- дарения и спонсорства

- проекти

- любителско творчество

- членски внос и читалищна земя

- наем от ползване на читалищно имущество

**Обучение и квалификация:**

- участие на щатния персонал в семинари, обучения и други свързани с повишаване квалификацията.

**НЕЛИ ВЕЛИКОВА**

*Председател ЧН*